Foreslår store omfattende hasteendringer i eksamen på grunn av kunstig intelligens
Utdanningsdirektoratet foreslår flere endringer for å hindre at elever bruker kunstig intelligens på skriftlig eksamen. De vil også gjøre store endringer i eksamensordningen for de neste årene. Den raske utviklingen av kunstig intelligens (KI) skaper nye utfordringer for gjennomføring av eksamen i skolen.  Nå foreslår Utdanningsdirektoratet flere konkrete tiltak for våreksamen 2024 for 10. trinn og på videregående. Det er for å hindre at elever bruker KI på skriftlig eksamen.  De varsler også større endringer i eksamensordningen for de neste årene, skriver de i en pressemelding. – De aller fleste elever prøver ikke å jukse på eksamen. Vi kan likevel ikke utelukke at enkelte elever vil prøve å jukse ved hjelp av KI-verktøy, sier Morten Rosenkvist, direktør i Utdanningsdirektoratet. – Av hensyn til det store flertallet som følger reglene, gjør vi konkrete tiltak for å sikre en så god, trygg og rettferdig eksamen som mulig, sier han.  Dette er endringene Endringene innebærer blant annet: Tirsdag var Utdanningsforbundet, Lektorlaget, Elevorganisasjonen, Skolelederforbundet, Skolenes Landsforbund og KS samlet til et møte hos Utdanningsdirektoratet der de fikk informasjon om anbefalingene. Petter Andreas Lona, leder i Elevorganisasjonen, var på møtet. Til Aftenposten sier han det er fint at problemstillingen tas på alvor.  – Her handler det om et verktøy som vil gjøre at det blir lett for enkelte elever å jukse. Det er bra at det gjøres noen grep som sikrer en så rettferdig eksamen som mulig, sier han. Organisjonen er imidlertid mer kritiske til flere stikkprøver og økt vakthold.  – Vi er litt redd for at det vil medføre mer stress dersom det kommer kontroller under eksamen. Eventuelle mistanker om juks synes jeg man skal prøve å ta senere, sier han. Han understreker at der det finnes tvil, skal det gå i elevens favør.  Større endringer neste år Direktoratet varsler også større endringer fra 2025. I pressemeldingen skriver de at de vil se nærmere på flere tiltak, som å fjerne eller endre hjelpemiddelordningen og forberedelsesdel til skriftlig eksamen.  De ser også på muligheten for skjermovervåking og sikkert eksamensnett. Et annet mulig tiltak er at elevene gjennomfører eksamen på en PC som er eid av skolen, istedenfor sin personlige PC. Da fjernes muligheten for å laste ned ikke-tillatte programmer. På lengre sikt anbefaler Udir en større gjennomgang av skriftlig eksamen. Det støttes av Elevorganisasjonen. – Vi forventer vi store endringer. Vurderingsformen vi har i dag, passer ikke inn i dagens skole, sier Lona. 
Utdanningsdirektoratet vil endre eksamen i 2024 grunnet kunstig intelligens.  Planer inkluderer økt vakthold, redusert bruk av hjelpemidler og stengt nett.  Fra 2025 kan eksamen bli tatt på skolens PC og hjelpemiddelordningen kan endres. Denne KI-genererte oppdateringen er et godt eksempel på noe som ikke kunne blitt gjennomført på en eksamen under de nye retningslinjene. 